
13 Οκτωβρίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του από 2-6-1976 π.δ/τος «Περί εγκρί- 
σεως ρυμοτομικού σχεδίου Οικισμού επί εκτά- 
σεως του Οικοδομικού Συνεταιρισμού Χρυσοχό- 
ων, Αργυροχόων και Ωρολογοπωλών Αθηνών και 
Προαστείων Χ.Α.Ω και τινών ιδιωτικών εκτάσεων 
εις θέσιν «Αγιος Γεώργιος κ.λπ.» της Κοινότητας 
Αντιπάρου (Κυκλάδων) και καθορισμός των όρων 
και περιορισμών δόμησης των οικοπέδων αυτού» 

(Δ' 209), όπως ισχύει. 1 

ΑΠΟΦΑΣΕΙΣ 

Καθορισμός ειδικών όρων και περιορισμών δόμη¬ 
σης στο διατηρητέο κτίριο που βρίσκεται επί των 
οδών Μαιζώνος 23 και Σωνιέρου του εγκεκριμέ¬ 
νου ρυμοτομικού σχεδίου Αθηνών. 2 


ΔΙ ΑΤΑΓΜΑΤ Α 

(ΐ) 

Τροποποίηση του από 2-6-1976 π.δ/τος «Περί εγκρί- 
σεως ρυμοτομικού σχεδίου Οικισμού επί εκτάσεως 
του Οικοδομικού Συνεταιρισμού Χρυσοχόων, Αργυ¬ 
ροχόων και Ωρολογοπωλών Αθηνών και Προαστείων 
Χ.Α.Ω και τινών ιδιωτικών εκτάσεων εις θέσιν «Αγιος 
Γεώργιος κ.λπ.» της Κοινότητας Αντιπάρου (Κυκλά¬ 
δων) και καθορισμός των όρων και περιορισμών δό¬ 
μησης των οικοπέδων αυτού» (Δ’ 209), όπως ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 160 και 161 του Κώδικα 
Βασικής Πολεοδομικής Νομοθεσίας (Κ.Β.Π.Ν) που κυρώ¬ 
θηκε με το άρθρο μόνο του από 14-7/22-7-1999 π.δ/τος 
(Δ'580). 

2. Τις διατάξεις των άρθρων 1, 2, του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» (Α’ 87) και του 
άρθρου 1ου της υπ’ αριθμ. 45892/11.8.2010 απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης «Πρωτοβάθμιοι και Δευτεροβάθμιοι 


Οργανισμοί Τοπικής Αυτοδιοίκησης της Χώρας κ.λπ.» 
(Β' 1292/2010, διόρθωση σφάλματος ΒΊ623/2010). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθμ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη (Β' 1595). 

5. Την 76/2011 γνωμοδότηση του δημοτικού συμβουλίου 
του Δήμου Αντιπάρου. 

6. Την 121/2011 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

8. Την υπ’ αριθμ. 227/2011 γνωμοδότηση του Συμβου¬ 
λίου της Επικράτειας με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Αρθρο 1 

Το άρθρο 2 του από 2-6-1976 π.δ/τος «Περί εγκρίσεως 
ρυμοτομικού σχεδίου οικισμού επί εκτάσεων του Οικο¬ 
δομικού Συνεταιρισμού Χρυσοχόων - Αργυροχόων και 
Ωρολογοπωλών Αθηνών και Προαστίων Χ.Α.Ω. και τινών 
ιδιωτικών εκτάσεων εις θέσιν «Άγιος Γ εώργιος κλπ» της 
κοινότητας Αντιπάρου (Κυκλάδων) και καθορισμού των 
όρων και περιορισμών δομήσεων των οικοπέδων αυτού» 
(Δ' 209) όπως τροποποιήθηκε με το από 16-11-1977 π.δ/ 
γμα (Δ' 460), αντικαθίσταται ως εξής: 

«Άρθρο 2 

Τα ελάχιστα όρια εμβαδού και διαστάσεων καθώς και 
οι λοιποί όροι και περιορισμοί δόμησης των οικοπέδων 
της παραπάνω περιοχής καθορίζονται ως εξής: 

1. α. Ελάχιστο πρόσωπο: Είκοσι (20) μέτρα 

β. Ελάχιστο βάθος: Είκοσι πέντε (25) μέτρα 

γ. Ελάχιστο εμβαδόν: Χίλια (1000) τ.μέτρα 

2. Μέγιστη κάλυψη ανά οικόπεδο: τετρακόσια (400) 
τ. μέτρα. 

3. Μέγιστη δόμηση ανά οικόπεδο: τριακόσια (300) 
τ. μέτρα 

4. α. Ποσοστά - ως προς δόμηση - ημιυπαίθριων χώ¬ 
ρων και εξωστών κατά ΓΟΚ. 

β. Επιτρέπεται η κατασκευή ανοικτών εξωστών σε 
πρόβολο, μεγίστου πλάτους ενός (1) μέτρου και συνολικού 
μήκους όχι μεγαλύτερου του 1/3 του μήκους της όψης 
του κτιρίου και σε κάθε περίπτωση, όχι μεγαλύτερου 
από δύο (2) μέτρα. 

5. Μέγιστη κάλυψη με πέργολα 100 τ.μ. Η πέργολα 
προσμετρείται στην κάλυψη, ανεξαρτήτως της χρήσης 
και των υλικών της. 

6. Το σύνολο της επιφάνειας των ημιϋπαίθριων χώ¬ 
ρων και της κάλυψης με πέργολα δεν υπερβαίνει τα 
100 τ.μ. 

7. Συντελεστής όγκου 4,5 

8. Το ύψος των κτιρίων συμπεριλαμβανομένου και του 
ύψους του συμπαγούς στηθαίου ορίζεται σε (4) τέσσερα 
μέτρα, εκτός από τμήμα ή κατά μέγιστο δύο (2) τμήματα 
κτιρίου μέγιστης κάλυψης 100 τ.μ., όπου επιτρέπεται 
μέγιστο ύψος (5) πέντε μέτρα. Αφετηρία μέτρησης του 
ύψους ορίζεται το διαμορφωμένο σύμφωνα με την πα¬ 
ράγραφο 24 του παρόντος έδαφος περιμετρικά του 
κτιρίου. Στην περίπτωση αυτή δημιουργούνται επιμέ- 
ρους κτιριακοί όγκοι, η διάκριση των οποίων γίνεται 
ογκοπλαστικά με τη δημιουργία υψομετρικής διαφοράς 
της άνω στάθμης των δωμάτων τους. 

9. Τα κτίρια είναι ισόγεια [μέγιστος αριθμός ορόφων 
(1) ένας]. Απαγορεύεται σε οποιοδήποτε σημείο της 
κάλυψης το κτίριο να είναι διώροφο. Επιτρέπεται το 
εσωτερικό πατάρι, η επιφάνεια του οποίου υπόκειται 
στις διατάξεις του ΓΟΚ., όπως ισχύει. 

10. Τα κτίρια σε κανένα σημείο τους δεν μπορούν να 
υπερβαίνουν τον έναν (1) όροφο και το μέγιστο καθο¬ 
ριζόμενο ύψος, κλιμακούμενα αναλόγως της κλίσης του 
εδάφους. Μόνο σε περιπτώσεις φυτεμένου δώματος 
επιτρέπεται επιπλέον ύψος 0,50 μ. και μόνο για το φυ¬ 
τεμένο τμήμα του δώματος. 

11. Πλέον του μέγιστου ύψους επιτρέπεται να εξέχει 
μόνον καπνοδόχος μέγιστου ύψους 0,80 μ. 

12. Μέγιστη διάσταση μήκους όψης 8μ. Για μεγαλύτε¬ 
ρη διάσταση απαιτείται διαφοροποίηση (μετάθεση σε 
κάτοψη) του μετώπου της όψης κατά τουλάχιστον 1,20μ. 
Μέγιστη διάσταση πέργολας (σε κάτοψη) 8,00μ. 

13. Υπόγειος χώρος επιτρέπεται μόνον για χρήση μηχα¬ 
νοστασίου, αποθήκης και της υποχρεωτικής δεξαμενής 
νερού. Για την υποχρεωτική δεξαμενή νερού ο υπόγειος 
χώρος υποχρεωτικά καλύπτεται από το περιβάλλον 
έδαφος. Η κάτοψη της δεξαμενής νερού επιτρέπεται να 
εξέχει κατά μία ζώνη μέγιστου πλάτους Ι,ΟΟμ. (μόνον σε 
μία από τις πλευρές του κτιρίου) από το περίγραμμα 
του κτιρίου, ώστε να υπάρχει κατακόρυφη πρόσβαση 
στη δεξαμενή μέσω φρεατίου μέγιστου πλάτους 0,70μ 
χ 0,70μ. Γ ια το χώρο αποθήκης και μηχανοστασίου, η 
οροφή του υπογείου δεν επιτρέπεται σε κανένα σημείο 
να βρίσκεται σε ύψος μεγαλύτερο από 0,60μ. από τη 
στάθμη του περιμετρικού εδάφους (με ταυτόχρονη ισχύ 
της παραγράφου 8 του παρόντος άρθρου). Ο υπόγειος 
χώρος επιβάλλεται να είναι εντός του περιγράμματος 
του κτιρίου. 

- Μέγιστος χώρος μηχανοστασίου: 30τμ. 

- Μέγιστος χώρος αποθήκης : 30τμ. 

Η υποχρεωτική δεξαμενή νερού έχει όγκο: 

- ελάχιστο: αριθμός κ.μ. δεξαμενής ίσος με το 1/3 των 
τ.μ. δόμησης 


- μέγιστο: αριθμός κ.μ. δεξαμενής ίσος με το 1/2 των 
τ.μ. δόμησης 

Στη δεξαμενή αυτή θα καταλήγουν υποχρεωτικά 
όλες οι υδρορροές των δωμάτων του κτιρίου, καθώς 
και - όπου είναι δυνατόν - όποια άλλη επιφάνεια του 
περιβάλλοντος χώρου. Η υποχρεωτική δεξαμενή νερού 
δεν προσμετρείται στην κάλυψη και τη δόμηση του 
οικοπέδου και δεν δύναται να αλλαχθεί η χρήση της. 

14. Η πρόσβαση στους υπόγειους χώρους γίνεται είτε 
μέσα από το κτίριο ή από μία και μόνο εξωτερική κλίμα¬ 
κα καθόδου, μέγιστου πλάτους 1,20 μ., η οποία εφάπτε¬ 
ται καθ’ όλο το μήκος της σε πλευρά του κτιρίου. 

15. Η πέργολα και τα προστεγάσματα επιβάλλεται 
να είναι οριζόντια και ελαφριάς κατασκευής. Τα κατα- 
κόρυφα στοιχεία δύνανται να είναι ξύλινα, εμφανούς ή 
επιχρισμένης πέτρας ή από επιχρισμένο μπετόν, ενώ τα 
στοιχεία στέγασης από ξύλο, καλαμωτή ή ύφασμα. 

16. Υποχρεωτικά και ανάλογα με την πραγματοποιού¬ 
μενη δόμηση (ΠΔ), χωροθετούνται θέσεις στάθμευσης, 
διαστάσεων 2,50 μ. χ 5,50 μ. στην ζώνη υποχρεωτικής 
απόστασης της Ρ.Γ από την οικοδομική γραμμή. Η χωρο- 
θέτηση των υποχρεωτικών θέσεων στάθμευσης γίνεται 
κάθετα ή παράλληλα ως προς την οικοδομική γραμμή με 
ταυτόχρονη υποχώρηση του εξωτερικού ορίου (μάντρας) 
από τη ρυμοτομική γραμμή. Οι δημιουργούμενες θέσεις 
στάθμευσης φαίνονται στα αντίστοιχα τοπογραφικά, 
διαγράμματα κάλυψης και περιβάλλοντος χώρου. 

Ο υποχρεωτικός αριθμός θέσεων στάθμευσης ορίζεται 
ως εξής: 

για ΠΔ 0-100μ2 = μία (1) θέση στάθμευσης 

για ΠΔ 100-200μ2 = δύο (2) θέσεις στάθμευσης. 

για ΠΔ 200-300μ2 = τρεις (3) θέσεις στάθμευσης. 

17. Επιπλέον των υποχρεωτικών χώρων στάθμευσης 
της προηγούμενης παραγράφου, δύνανται να χωροθε- 
τηθούν θέσεις στάθμευσης εντός του οικοδομήσιμου 
χώρου του οικοπέδου για τη στέγαση κατά μέγιστο 
δύο οχημάτων και μόνο κάτω από πέργολα (η κάλυψη 
και η μορφή της οποίας ορίζεται στις παραγράφους 5, 
6 και 14 του παρόντος άρθρου) και όχι εντός κτιριακού 
όγκου. Οι θέσεις στάθμευσης εντός του οικοδομήσιμου 
χώρου προσμετρώνται στο ποσοστό κάλυψης, σύμφωνα 
με την παράγραφο 5 του παρόντος. 

18. Επιτρέπεται μόνο μία είσοδος - έξοδος οχημάτων 
ανά οικόπεδο. 

19. Τα κτίρια και οι όποιες κατασκευές τοποθετούνται 
σε απόσταση έξι (6) μέτρων από την ρυμοτομική γραμ¬ 
μή. Οι πλάγιες, πίσω, καθώς και μεταξύ των κτιρίων και 
λοιπών κατασκευών (πέργολες) αποστάσεις ορίζονται 
σε τέσσερα (4) μέτρα. Απαγορεύεται οποιαδήποτε κα¬ 
τασκευή κτιριακού όγκου ή πέργολας εντός των ζωνών 
υποχρεωτικής απόστασης από τη Ρ.Γ., πίσω και πλάγιων 
αποστάσεων του οικοπέδου. 

20. Μέγιστο ύψος περιμετρικής συμπαγούς μάντρας 
Ι,ΟΟμ. 

21. Μέγιστο ύψος φυτοφράκτη στα όρια του οικοπέ¬ 
δου 2,00μ. 

22. Μέγιστο ύψος τοιχίων αντιστήριξης επί της ρυ¬ 
μοτομικής γραμμής ή των ορίων του οικοπέδου (όπου 
απαιτείται): 2,00μ. Η έγκριση δίνεται μετά από επί τόπου 
έλεγχο (αυτοψία) του αρμόδιου οργάνου αρχιτεκτονικού 
ελέγχου. 

23. Μέγιστο ύψος τοιχίων αντιστήριξης εντός του οι¬ 
κοπέδου (όπου απαιτείται): 1,50μ. Η έγκριση δίνεται μετά 

από επί τόπου έλεγχο (αυτοψία) του αρμόδιου οργάνου 
αρχιτεκτονικού ελέγχου. 

24. Μέγιστη διαφοροποίηση του διαμορφωμένου εδά¬ 
φους από το φυσικό: ±0,60μ. 

25. Οι εξωτερικοί τοίχοι επιχρίονται υποχρεωτικά με 
σοβά κατά τα παραδοσιακά πρότυπα ή είναι λίθινοι 
ανεπίχριστοι, χωρίς τονισμένους αρμούς. Σε περιπτώ¬ 
σεις εμφανών λίθινων όψεων προτιμάται λίθος από την 
εκσκαφή της οικοδομής ή σε συγγενή χρωματισμό. 

26. Εφόσον τα κτίρια κατασκευασθούν με ανεπίχριστη 
ή αρμολογημένη φέρουσα ή μη λιθοδομή πάχους του¬ 
λάχιστον 0,40μ., η καταλαμβανόμενη από την εξωτερική 
τοιχοποιία επιφάνεια δεν προσμετράται στη συνολικά 
επιτρεπόμενη κάλυψη και δόμηση του οικοπέδου. 

27. Επιτρέπεται η εγκατάσταση μόνο των ηλιακών 
συλλεκτών στο δώμα του κτιρίου, μόνο σε οριζόντια 
θέση και μέχρι του μισό του ύψους του περιμετρικού 
στηθαίου. Το δοχείο του θερμοσίφωνα τοποθετείται 
εκτός δώματος σε μη ορατό σημείο. Επίσης, επιτρέ¬ 
πεται η εγκατάσταση φωτοβολταϊκών στοιχείων στο 
δώμα του κτιρίου. 

28. Το ύψος του περιμετρικού στηθαίου είναι 0,30μ 
έως 0,60μ. 

29. Τα ανοίγματα των κτιρίων είναι περιορισμένων 
διαστάσεων, σύμφωνα με τα παραδοσιακά πρότυπα. 

Μέγιστο πλάτος κουφώματος 1,40μ. για διπλές μπαλ- 
κονόπορτες και διπλά παράθυρα, 0,80μ. για μονές μπαλ- 
κονόπορτες και μονά παράθυρα. 

Μέγιστη αναλογία ύψος/πλάτος: 1.6/1 

Μέγιστο ύψος πρεκιού: 2,20μ από εσωτερική στάθμη 
δαπέδου. 

Η επιφάνεια των ανοιγμάτων των όψεων (τα οποία 
οφείλουν να ακολουθούν τα παραδοσιακά πρότυπα, 
τόσο ως προς τη θέση, όσο και σε ό,τι αφορά τις ανα¬ 
λογίες και διαστάσεις) δεν επιτρέπεται να υπερβαίνει το 
25% της κάθε όψης, με την προϋπόθεση να τηρούνται οι 
ελάχιστες απαιτήσεις του κτιριοδομικού κανονισμού. Η 
διάταξη, μορφή και θέση των ανοιγμάτων ακολουθεί τα 
παραδοσιακά πρότυπα. Σε περίπτωση ανοιγμάτων που 
τοποθετούνται σε όψη πάνω από άλλα ανοίγματα, αυτά 
βρίσκονται εντός των αξόνων που ορίζουν οι κατακόρυ- 
φες παρειές του κάτω ανοίγματος. Τα πλήρη τμήματα 
(σε κάτοψη) μεταξύ των ανοιγμάτων δεν επιτρέπεται 
να έχουν πλάτος μικρότερο του 0,80μ. Τα ανοίγματα 
τοποθετούνται κατ’ ελάχιστο σε απόσταση 1,20μ. από 
οποιαδήποτε κατακόρυφη ακμή κτιριακού όγκου. 

30. Τα κουφώματα είναι ξύλινα με εσωτερικά τζαμιλί- 
κια και εξωτερικά σκούρα (πατζούρια) ανάλογης μορ¬ 
φής με τους επικρατέστερους τύπους του νησιού και 
γενικότερα, των Κυκλάδων. Κατ’ εξαίρεση επιτρέπεται, 
η χρήση κουφωμάτων αλουμινίου, χρωματισμένων, πα¬ 
ραδοσιακού τύπου, με διατομές ορθογωνικές, ανάλογες 
των ξύλινων κουφωμάτων. 

31. Τα κιγκλιδώματα (αν υπάρχουν) επιβάλλεται να 
είναι ξύλινα, βαμμένα σε παραδοσιακό χρώμα ή γήι¬ 
νες αποχρώσεις. Κατ’ εξαίρεση επιτρέπεται η χρήση 
μεταλλικών κιγκλιδωμάτων χρωματισμένων κατά τον 
παραδοσιακό τύπο ή σε γήινες αποχρώσεις. 

32. Για την έκδοση οικοδομικής άδειας απαιτείται η 
έγκριση του αρμόδιου οργάνου αρχιτεκτονικού ελέγχου. 

33. Μετά το πέρας των εργασιών επιβάλλεται έλεγχος 
(αυτοψία) για την πιστοποίηση της ορθής εφαρμογής 
της οικοδομικής άδειας. 


34. Σε κάθε ακίνητο, ο ιδιοκτήτης υποχρεούται για 
την κατασκευή και σύνδεση σε ατομικό σύστημα καθα¬ 
ρισμού λυμάτων, εντός του χώρου του οικοπέδου του, 
αποτελούμενου από σηπτικό βόθρο από σκυρόδεμα και 
στη συνέχεια στεγανή απορροφητική λεκάνη καθαρι¬ 
σμού των λυμάτων μέσω φυτεύσεως.» 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 
-♦- 

ΑΠΟΦΑΣΕΙ Σ 

Αριθμ. 32147 (2) 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί των οδών Μαι- 
ζώνος 23 και Σωνιέρου του εγκεκριμένου ρυμοτομι¬ 
κού σχεδίου Αθηνών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ 

“Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α’ 210), όπως αντι- 
καταστάθηκε με την παραγρ. 2 του άρθρου 3 του 
ν. 2831/2000 «Τροποποίηση των διατάξεων του 
ν. 1577/1985 «Γ.Ο.Κ.» και άλλες πολεοδομικές διατάξεις» 
(Α’ 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β 2234). 

4. Τις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α'221). 

5. Την υπ’ αριθμ. Υ273/30-9-2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β'1595). 

6. Το 61ο πρακτικό της 652ης συνεδρίασης της 12-3- 
2010 της Επιτροπής Αρχιτεκτονικού Ελέγχου του Ορ¬ 
γανισμού Σχολικών Κτιρίων (Ο.Σ.Κ.) 

7. Την από 1-12-2010 αιτιολογική έκθεση της Διεύθυν¬ 
σης Πολεοδομικού Σχεδιασμού. 

8. Το υπ’ αριθμ. 52365/1-12-2010 έγγραφο της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών και το γεγονός ότι παρήλθε άπρακτη η τασσό¬ 
μενη προθεσμία που προβλέπεται από τις διατάξεις του 
άρθρου 4 (παρ. 2) του ν.1577/85 (Α'210), όπως αντικατα- 
στάθηκε με το άρθρο 3 παρ. 2 του ν.2831/2000 χωρίς 

να περιέλθουν στη Δ/νση Πολεοδομικού Σχεδιασμού 
- Τμήμα Παραδοσιακών Οικισμών του ΥΠΕΚΑ τυχόν 
αντιρρήσεις των ενδιαφερομένων. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α, αποφασίζουμε: 

1. Στο κτίριο που βρίσκεται επί των οδών Μαιζώνος 23 
και Σωνιέρου του εγκεκριμένου ρυμοτομικού σχεδίου 
Αθηνών, το οποίο έχει χαρακτηρισθεί ως διατηρητέο με 
την υπ’ αρ. 28025/3-7-2007 απόφαση του Υφυπουργού 
Περιβάλλοντος, Χωροταξίας και Δημοσίων'Εργων (ΦΕΚ 
330/τ.ΑΑΠ/31-7-2007), φερόμενο ως ιδιοκτησία του Ορ¬ 
γανισμού Σχολικών Κτιρίων (Ο.Σ.Κ.), επιτρέπεται: 
α) Η διαρρύθμιση του. 
β) Η ενίσχυση των τοίχων του. 
γ) Η εξυγίανση ή η αντικατάσταση των ξύλινων εξω¬ 
τερικών κουφωμάτων του με νέα ίδιου τύπου. 

δ) Η προσθήκη κατ’ επέκταση νέου κτιρίου του 42ου 
Λυκείου Αθηνών, όπου θα στεγάσει τις αίθουσες διδα¬ 
σκαλίας, αίθουσα πολλαπλών χρήσεων και βοηθητικούς 
χώρους, σε επαφή με τη νότια και εν μέρει με τη δυτική 
πλευρά του διατηρητέου κτιρίου. 


2. Οι παραπάνω επιτρεπόμενες ρυθμίσεις, που γίνονται 
σύμφωνα με τις ισχύουσες πολεοδομικές διατάξεις, φαί¬ 
νονται στα τέσσερα σχετικά πρωτότυπα διαγράμματα, 
(τοπογραφικό και κατόψεις σε κλίμακα 1:200 και όψεις 
σε κλίμακα 1:100) που θεωρήθηκαν από τον Προϊστάμε¬ 
νο της Διεύθυνσης Τοπογραφικών Εφαρμογών με την 
αρ. 32147/2011 πράξη του και που αντίτυπά τους σε 
φωτοσμίκρυνση δημοσιεύονται με την παρούσα από¬ 
φαση. 

3. Στο διατηρητέο κτίριο και στην προσθήκη του κα¬ 
θορίζεται η χρήση σχολικού κτιρίου. 

4. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις της υπ’ αρ. 28025/3-7-2007 από¬ 
φασης του Υφυπουργού Περιβάλλοντος Χωροταξίας 
και Δημοσίων'Εργων, με την οποία το κτίριο χαρακτη¬ 
ρίστηκε ως διατηρητέο. 

5. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Ιουλίου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

ΘΕΜΑ : ΚΑΘΟΡΙΣΜΟΙ ΕΙΔΙΚΟΝ ΟΡΟΝ ΚΑΙ ΠΕΡΙΟΡΙΣΜΟΝ 

ΔΟΜΗΣΗΣ ΣΤΟ ΔΙΑΤΗΡΗΤΕΟ ΚΤΙΡΙΟ ΕΠΙ ΤΟΝ ΟΔΟΝ 
ΜΑΙΖΩΝΟΣ 23 ΚΑΙ ΣΟΝΙΕΡΟΥ 


ΤΙΤΛΟΣ ΣΧΕΔΙΟΥ : ΤΟΠΟ ΓΡΑΦΙΚΟ - ΔΙΑΓΡΑΜΜΑ ΚΑΛΥΨΗΣ 


ΚΛΙΜΑΚΑ: 1:200 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 39% 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

